شەفەق نیوز/ ئاژانس ژینگەی ئەوروپی هۆشداری دەێد
لەوەگ ئەگەر رێکار گونجیایگ  وەپەلە نەگیریەێدە
ورە ئەرا ئاڵشتکاریەل ئاو و هەوا، تا ساڵ 2100 بوودە هوکار مردن 90 هەزار ئەوروپی.
لە راپۆرتیگ ئاژانسەگە باس لەوە کەێد، وەبی گردنەوەر
رێکار پێویست لە ئەگەر ئەو سیناریۆیە ک پلەی گەرمی زەوی بڕەسێدە سێ پلە تا ساڵ
2100 ساڵانە 90 هەزار هاوڵاتی ئەوروپی گیان لە دەسدەن.
باس لەوەیش کەێد لە ئەگەر داوەزین پلەی گەرمای
زەوی ئەرا  1.5 شمارەی  مردن ئەرا 30 هەزار کەس داوەزێد.
ئاژانسەگە ئوشێد، لە ساڵ 1980 ئەرا 2020 شمارەی
ئەو ئەوروپیەلە لەوەر گەرما گیان لە دەسدانە 129 هەزار کەس بویە.
